P6_TA(2006)0607
Βιρμανία
Ψήφισμα του Ευρωπαϊκού Κοινοβουλίου σχετικά με την κατάσταση στη Βιρμανία
Το Ευρωπαϊκό Κοινοβούλιο,
—έχοντας υπόψη την έκθεση, της21ης Σεπτεμβρίου 2006, του Ειδικού Εισηγητή των Ηνωμένων Εθνών Pinheiro
για τα ανθρώπινα δικαιώματα στη Βιρμανία/Μυανμάρ,
—έχοντας υπόψη την απόφαση του Συμβουλίου Ασφαλείας των Ηνωμένων Εθνών της 15ης Σεπτεμβρίου 2006
να συμπεριλάβει τη Βιρμανία/Μυανμάρ στην επίσημη ημερήσια διάταξή του, την επίσκεψη στη Βιρμανία του
Αναπληρωτή Γενικού Γραμματέα των Ηνωμένων Εθνών για τις Πολιτικές Υποθέσεις Ibrahim Gambari από9
έως12Νοεμβρίου 2006 και την ενημέρωση στην οποία προέβη στη συνέχεια ο τελευταίος στο Συμβούλιο
Ασφαλείας,
—έχοντας υπόψη τα προηγούμενα ψηφίσματά του για τη Βιρμανία και ιδιαίτερα εκείνο της 17ης Νοεμβρίου
2005 (1),
—έχοντας υπόψη τον κανονισμό (ΕΚ) αριθ. 817/2006 του Συμβουλίου, της29ης Μαΐου 2006, δια του οποίου
ανανεώνονται τα περιοριστικά μέτρα έναντι της Βιρμανίας/Μυανμάρ (2),
—έχοντας υπόψη τη δήλωση του προέδρου της Έκτης Συνάντησης Ασίας-Ευρώπης (ASEM) που πραγματοποιή-
θηκε στο Ελσίνκι στις 10-11 Σεπτεμβρίου 2006,
—έχοντας υπόψη το άρθρο 115, παράγραφος 5,του Κανονισμού του,
A. λαμβάνοντας υπόψη ότι το Κρατικό Συμβούλιο Ειρήνης και Ανάπτυξης (SPDC) εξακολουθεί να υποβάλλει το
λαό της Βιρμανίας σε κατάφωρες παραβιάσεις των ανθρωπίνων δικαιωμάτων όπως η καταναγκαστική εργασία,η δίωξη των διαφωνούντων, η στρατολόγηση παιδιών στρατιωτών και ο δια της βίας εκτοπισμός,
Β. λαμβάνοντας υπόψη ότι η Εθνοσυνέλευση που συνήλθε για πρώτη φορά το 1993 προκειμένου να συντάξει
ένα σύνταγμα, οι εργασίες της οποίας ανεστάλησαν κατ' επανάληψη από τότε, επανέλαβε τις εργασίες της στις
10Οκτωβρίου 2006, εξακολουθεί όμως να στερείται κάθε αξιοπιστίας λόγω της απουσίας δημοκρατικά εκλε-
γέντων εκπροσώπων και πιο συγκεκριμένα από τον Εθνικό Σύνδεσμο για τη Δημοκρατία (ΝLD) καθώς και από
τις εθνοτικές ομάδες,
Γ. λαμβάνοντας υπόψη ότι η ηγέτης του NLD, τιμηθείσα με το Βραβείο Νόμπελ για την Ειρήνη και το Βραβείο
Ζαχάρωφ Aung San Suu Kyi πέρασε τα 10από τα τελευταία 16χρόνια σε κατ' οίκον περιορισμό, παράνομο
μέτρο που η στρατιωτική χούντα παρατείνει κάθε χρόνο,
Δ. λαμβάνοντας υπόψη ότι οι γείτονες της Βιρμανίας πρέπει να τηρήσουν μια πιο αποφασιστική στάση σε σχέση
με τις καταχρήσεις του στρατιωτικού καθεστώτος στη χώρα αυτή και να ζητήσουν από τη Βιρμανία ναβελτιώσει τις επιδόσεις της στον τομέα των ανθρωπίνων δικαιωμάτων και να ασπασθεί τη δημοκρατία,
Ε. λαμβάνοντας υπόψη ότι ποσοστό άνω του 30 % των παιδιών ηλικίας κάτω των 5λιμοκτονεί, τα ποσοστά
θνησιμότητας από ελονοσία και φυματίωση παραμένουν πολύ υψηλά, η επιδημία HIV/AIDS έχει επεκταθεί
στον πληθυσμό και το ήμισυ περίπου παιδιών σχολικής ηλικίας ουδέποτε πήγε σχολείο,
ΣΤ. λαμβάνοντας υπόψη ότι η κυβέρνηση της Βιρμανίας διέταξε πρόσφατα τη Διεθνή Επιτροπή Ερυθρού Σταυρού
(ICRC) να κλείσει τα πέντε γραφεία της στη χώρα, καθιστώντας ουσιαστικά αδύνατο για την οργάνωση αυτή
να προσφέρει το μεγαλύτερο μέρος της βοηθείας και προστασίας που παρέχει στον άμαχο πληθυσμό ο οποίος
διαβιεί υπό δυσχερείς συνθήκες στις παραμεθόριες περιοχές,
Ζ. λαμβάνοντας υπόψη ότι σύμφωνα με την Διεθνή Έκθεση Στρατηγικής Ελέγχου των Ναρκωτικών για το 2006
η Βιρμανία είναι ο δεύτερος μεγαλύτερος παραγωγός παγκοσμίως παρανόμου οπίου κατέχοντας ποσοστό άνω
του90 % της παραγωγής ηρωίνης της Νοτιοανατολικής Ασίας,
1. καταδικάζει το SPDC για την αδιάκοπη καταπίεση του λαού της Βιρμανίας επί 40έτη και την πλήρη
αποτυχία του να προβεί στην οποιαδήποτε άξια λόγου κίνηση προς τη δημοκρατία·23.12.2006 C 317 E/902 Επίσηµη Εφηµερίδα της Ευρωπαϊκής Ένωσης
Πέμπτη 14Δεκεμβρίου 2006EL
(1)ΕΕC 280 Ε, 18.11.2006, σ. 473.
(2)ΕΕL 148, 2.6.2006, σ. 1.
2. αρνείται να αναγνωρίσει τη νομιμότητα της οποιασδήποτε συνταγματικής πρότασης από την Εθνοσυνέλευση
όσο η τελευταία δεν περιλαμβάνει το NLD και τα άλλα πολιτικά κόμματα· καλεί επειγόντως την Εθνοσυνέλευση να
παρουσιάσει χάρτη πορείας προς τη δημοκρατία που θα αντικατοπτρίζει πραγματικά τις επιθυμίες του λαού τηςΒιρμανίας αντί να εδραιώνει το στραγγαλισμό των στρατιωτικών στην εξουσία·
3. ζητεί την άμεση και άνευ όρων ελευθέρωση της Aung San Suu Kyi και όλων των άλλων πολιτικών κρατου-
μένων—υπολογίζεται ότι υπερβαίνουν τους 1 100—που κρατούνται από το SPDC·
4. εκφράζει τη λύπη του για το πρόσφατο κλείσιμο εκ μέρους του SPDC πέντε γραφείων της Διεθνούς
Επιτροπής Ερυθρού Σταυρού (στις τοποθεσίες Mandalay, Mawlamyine, Hpa-an, Taunggyi καιKyaing Tong) καθι-
στώντας ουσιαστικά αδύνατον στην οργάνωση αυτή να φέρει σε πέρας το ανθρωπιστικό της έργο, καθώς και για
άλλα μέτρα με σκοπό τον εκφοβισμό των ανθρωπιστικών ΜΚΟ· καλεί το SPDC να επιτρέψουν στις οργανώσεις
αυτές να λειτουργήσουν χωρίς παρεμβάσεις και περιορισμούς·
5. καταδικάζει έντονα την άγρια καταστολή σε βάρος διαφόρων πολυπληθών εθνοτικών ομάδων, περιλαμβανο-
μένων των Karem της ανατολικής Βιρμανίας που οδήγησε σε ευρείας κλίμακας εσωτερικό εκτοπισμό στο πλαίσιο
του οποίου 82 000 άτομα περίπου αναγκάστηκαν να εγκαταλείψουν τα σπίτια τους στην ανατολική Βιρμανία το
2006, ανεβάζοντας τον αριθμό των εσωτερικά εκτοπισμένων εντός Βιρμανίας σε τουλάχιστον 500 000 άτομα·
6. χαιρετίζει τη διερευνητική αποστολή που πραγματοποίησε στη Βιρμανία το 2006 ο Υπουργός Εξωτερικών της
Μαλαισίας Syed Hamid Albar συνεπεία της θέσης που υιοθετήθηκε κατά το παρελθόν έτος από την ενδέκατη
διάσκεψη κορυφής των χωρών της Νοτιοανατολικής Ασίας (ASEAN) και ευελπιστεί ότι τούτο θα οδηγήσει σήμερα
σε αυστηρότερα μέτρα εκ μέρους των εθνών ASEAN κατά της στρατιωτικής χούντας στη Βιρμανία·
7. χαιρετίζει επίσης την απόφαση του Διεθνούς Οργανισμού Εργασίας να φέρει το θέμα της αποτρόπαιης χρήσης
εκ μέρους του SPDC της καταναγκαστικής εργασίας ενώπιον του Συμβουλίου Ασφαλείας του ΟΗΕ και του
Διεθνούς Ποινικού Δικαστηρίου και εκφράζει την ελπίδα ότι οι αυστηρότερες αυτές ενέργειες θα οδηγήσουν τοSPDC να τερματίσει την πρακτική αυτή·
8. αναγνωρίζει ότι οι στοχοθετημένες κυρώσεις της ΕΕ δεν επικεντρώθηκαν σε οικονομικούς τομείς που αποφέ-
ρουν στο καθεστώς σημαντικά έσοδα και ότι συνεπεία τούτου δεν έφεραν το επιθυμητό αποτέλεσμα έναντι εκείνωνπου άμεσα ευθύνονται για τα βάσανα του λαού του Βιρμανίας· καλεί το Συμβούλιο να εξασφαλίσει ότι όλα τακράτη μέλη θα εφαρμόζουν αυστηρά τα ισχύοντα περιοριστικά μέτρα·
9. καλεί επίσης το Συμβούλιο να επεκτείνει τις κυρώσεις και να διευρύνει τον κατάλογο εκείνων που αποτελούν
στόχο των κυρώσεων αυτών εις τρόπον ώστε να συμπεριληφθούν όλοι οι υπουργοί, βουλευτές, μέλη, υποστηρικτές
και εργαζόμενοι του SPDC πέραν των μελών των οικογενειών τους, καθώς και οι επιχειρηματίες και άλλα εξέχοντα
άτομα που συνδέονται με το καθεστώς·
10. καλεί επειγόντως την Κίνα την Ινδία και τις άλλες χώρες που εξακολουθούν να παρέχουν οπλισμό και άλλης
μορφής υποστήριξη στη στρατιωτική χούντα να σταματήσουν την πρακτική αυτή και να συνταχθούν με τη διεθνήκοινότητα στις προσπάθειές της να αλλάξει προς το καλύτερο η κατάσταση στη Βιρμανία·
11. χαιρετίζει την απόφαση των δικαστών της Νότιας Κορέας να ασκήσουν δίωξη κατά 14ατόμων που εργάζο-
νται για επτά νοτιοκορεατικές εταιρείες με την κατηγορία ότι παρέχουν τεχνολογία και εξοπλισμό για να βοηθή-σουν το καθεστώς της Βιρμανίας να κατασκευάσει εργοστάσιο όπλων στο Pyay της κεντρικής Βιρμανίας·
12. χαιρετίζει περαιτέρω το πρόσφατο άνοιγμα του πρώτου εκ των επτά κέντρων νομικής βοηθείας του ΟΗΕ στο
στρατόπεδο Ban Mae Nai Soi στη βορειοδυτική Ταϊλάνδη για τους πρόσφυγες από τη Βιρμανία που διαβιούν στη
γειτονική Ταϊλάνδη και αναμένει πρόσθετα ισχυρά μέτρα του ΟΗΕ κατά του SPDC·
13. επιμένει ότι το σύνολο της βοηθείας που προορίζεται για τη Βιρμανία πρέπει να παρέχεται μέσω αμιγώς μη
κυβερνητικών οργανώσεων και ότι πρέπει να καταλήγει στα άτομα για τα οποία προορίζεται με την ελάχιστηδυνατή εμπλοκή του SPDC·
14. καλεί το Συμβούλιο Ασφαλείας του ΟΗΕ να εγκρίνει δεσμευτικό ψήφισμα που θα απαιτεί την αποκατάσταση
της δημοκρατίας στη Βιρμανία και την ελευθέρωση όλων των πολιτικών κρατουμένων περιλαμβανομένης της Aung
San Suu Kyi·
15. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις
των κρατών μελών, τις κυβερνήσεις των εθνών ASEAN τον Εθνικό Σύνδεσμο για τη Δημοκρατία, το Κρατικό
Συμβούλιο για την Ειρήνη και την Ανάπτυξη και το Γενικό Γραμματέα των Ηνωμένων Εθνών.23.12.2006 C 317 E/903 Επίσηµη Εφηµερίδα της Ευρωπαϊκής Ένωσης
Πέμπτη 14Δεκεμβρίου 2006EL